முதலில் ஆரம்பித்தவர் பாலாஜி. அப்போது மழை வேறு பெய்து கொண்டிருந்ததால் (இல்ல.. செட்டிங்கா?) போட்டியாளர்களுக்கு சிரமமாக இருந்தது. எப்படியோ தட்டுத் தடுமாறி இலக்கை அடைந்து தன் பங்கை அளித்தார் பாலாஜி. அடுத்து வந்தவர் வைஷ்ணவி. ‘கிச்சன்’ ஏரியாவில் விட்டதை ‘கார்டன்’ ஏரியாவில் பிடித்து விட வேண்டுமென்கிற ஆவேசத்தில் ‘தத்தக்கா பித்தக்கா’ என்று ஓடி வந்த வைஷ்ணவி ஒரு கட்டத்தில் தடுமாறி கீழே விழ மற்றவர்கள் பதறிப் போனார்கள். என்றாலும் தன் ஆவேசத்தை கைவிடாத வைஷ்ணவி மீண்டும் எழுந்து போட்டியை முடித்தார்.